Suomi ensin -mielenilmaus purettiin poliisin määräyksestä. Neljä otettiin kiinni.

Maanantaina iltapäivällä leiri oli vielä paikoillaan.­

Helsingin Rautatientorilla yli sata päivää seissyt Suomi ensin -mielenosoitusleiri on purettu. Leiriläisten teltan viimeiset rakenteet purettiin hieman ennen kello puoli kahdeksaa maanantai-iltana.

Tiistain vastainen yö sujui torilla rauhallisesti, kertoo ylikomisario Jari Taponen Helsingin poliisista. Taposen mukaan ihmisiä ei enää kerääntynyt paikalle sen jälkeen, kun osalliset olivat saaneet poistumiskehotuksen ja lopulta lähteneet.